কয়েক মিনিটের মধ্যে আমরা পাহাড়ের বাঁকে হারিয়ে ফেললাম থানচি । ধীরে ধীরে সকলের মোবাইল নেটওয়ার্ক মিলিয়ে গেল । দুপাশের পাহাড় গুলো বড় হয়ে যাচ্ছে। তথা কথিত সভ্যতা আর নগর জীবন থেকে আমরা প্রবেশ করে ফেলছি প্রকৃতির কোলে। সবুজ পাহাড় সারি, মাঝে মাঝে দূরে কোন উপজাতি পাড়া। কোথাও পাহাড়ের গায়ে জুম ঘর। চারিদিকে পাহাড়  ঘেড়া এ যেন এক সবুজের রাজ্য। দলের সকলেই যেন একেজন প্রকৃতি সন্তান বনে গেল। কথা কম, শুধু যেন উপভোগের পালা আর স্মৃতির মনে ছবি একে রাখার সাথে ক্যামেরায় ছবি তলার প্রতিযোগিতা।